Dag Larsen

Dag Larsen (født 11. april 1952) er en norsk forfatter og organisasjonsperson. Han har skrevet dikt, romaner, barnebøker og scenetekster og har arbeidet som utøver, tillitsvalgt og utdanningsleder.

Larsen har gitt ut 20 bøker for voksne og barn i flere sjangrer og skrevet 14 scenetekster. 

Han var leder for festivalen Son Poesidager 1993–2000, nestleder i Den norske Forfatterforenings litterære råd og leder for Norske Barne- og Ungdomsbokforfattere (NBU) 1998–2004.  Larsen bidro til opprettelsen av litteraturorganisasjonen Leser søker bok og til etableringen av Foreningen !les, og var også styreleder i begge.  I  2006 ble han utdanningsleder ved Norsk barnebokinstitutts utdanning i skrivekunst og litteraturformidling, en forfatterutdanning han tok initiativet til som leder i NBU. Larsen har også virket som barnebokkonsulent i 14 år. 

Høsten 2018 mottok Larsen Kongens Fortjenstmedalje for sin mangeårige innsats for barne- og ungdomslitteraturen.Nettmagasinet BOK365 om Kongens Fortjenstmedalje til Dag Larsen 2018NBU (Norske barne- og ungdomsbokforfattere) om Kongens Fortjenstemedalje til Dag Larsen 2018Norsk barnebokinstitutts intervju med Dag Larsen i forbindelse med tildelingen av Kongens Fortjenstmedalje 2018

Larsen bor i Son i Vestby kommune. Han er gift med modist Gerd Holth.

 Bokutgivelser 
 1977: Fra en hvitmalt by – dikt, Gyldendal
 1981: Atlas – dikt, Gyldendal
 1983: Svevninger – dikt, Gyldendal
 1984: Tjukkemann og Skagerrak – barnebok, Gyldendal
 1985: Den tenksomme Vraslosken – barnebok, (s.m. Sigmund Mjelve), Gyldendal
 1986. Gutten som ville eie snøen – barnebok, Gyldendal
 1987: Vaktmesteren i Spania – barnedikt, Tiden
 1989: Jan Jensens Bluesgitar – barnebok, Gyldendal
 1992: Norske gutter – dikt, Tiden
 1993: Picaros eventyr – roman, Tiden
 1994: Men jeg drømte det, jo! – barnebok, Tiden
 1994: Lykkens prøve – roman, Tiden
 1995: Josefine og spurven – Barnebok - Tiden
 1998: Og ordet ble ord - essays om poesi (red.s.m. Arne Ruste), Aschehoug
 2000: Kall – roman, Tiden
 2005: Hassan og Taxi – barnebok, Aschehoug
 2006: Fagerfredløs – barnebok, Omnipax
 2008: Venner av meg – dikt, Tiden
 2010: Stakkars Ibsen – barnebok, Omnipax
 2022: Huleruger - dikt, Solum/Bokvennen
 2024: Giftig fisk - barnebok, s.m. Marius Renberg. Solum-Bokvennen

 Utmerkelser 
 1986: kulturdepartementets bildebokpris for teksten til barneboka Gutten som ville eie snøen illustrert av Arne Samuelsen
 2015: IBBYs Askeladdenprisen for arbeidet med NBIs forfatterutdanning Askeladdprisen til NBIs forfattarutdanning
 2015: NBU-prisen for arbeidet med NBIs forfatterutdanningNBU-prisen til NBIs forfattarutdanning og Dag Larsen 2015
 2018: Kongens Fortjenstmedalje for sin mangeårige innsats for litteraturen i Norge

 Referanser 

Eksterne lenker

Presentasjon av Dag Larsen i Forfatterkatalogen på Forfattersentrums nettsider
Radiointervju med Dag Larsen og kulturminister Skei Grande i Studio 2 på NRK P2 26. november 2018

Kategori:Norske barnebokforfattere
Kategori:Norske lyrikere
Kategori:Norske dramatikere
Kategori:Vinnere av kulturdepartementets barnebokpriser
Kategori:Personer fra Vestby kommune
Kategori:Kongens fortjenstmedalje